**210803**

**Басқаларға қанша беруіңіз керек?**

***«Себебі: «Иеміздің атын атап Оған сиынған әркім құтқарылады» деп те жазылған»***

***(Римдіктерге хат 10:13)***

Менің досым Эрика, анасының нағыз батыл, жомарт миссионерлер туралы әңгімелер айтып беретіні туралы айтқан еді. Бір адам соңғы долларын мұқтаж адамға берген еді, ал содан кейін өзіне жеуге ештеңе қалмаған еді. Дәл сол күні олардың есігіне біреу келіп, оларға бір қап банан әкеліп берді. Эрика: «Мен сол миссионер ақымақ па деп ойладым, өйткені олар өздері өте мұқтаж болды ғой. Бірақ әңгіме мұқтаждықпен емес, қамтамасыз етушілікпен аяқталды» - деді.

Иса, жомарт жандар, кейін бәрімен қамтамассыз етілетіндері туралы айтты. Ол: «Беріңдер, сонда сендерге де беріледі: шайқап, нығыздап толтырып, тасып-төгілген мөлшерде салып беріледі. Сендер өзгелерге қолданған өлшем өздерің үшін де қолданылмақ.». (Лұқа 6:38).

Басқалар үшін бата болу – сіз тіпті елестете алмайтын баталарға жол ашады. Жомарттық жомарттыққа жол береді! Көптеген адамдар жомарт адамға қолдау көрсетуге дайын. Эрика былай деп бөлісті: «Мен кешкі асқа неғұрлым көп адамды шақыратын болсам, сусын әкелуді ұсынатын немесе мұқтаж кезде бізге көмектесетін адамдар соғұрлым көп болатынын түсіндім. Мен басқаларға олар ауырған кезде неғұрлым жиірек тамақ пісіріп берсем, сөғұрлым көбірек адам мен ауырған кезде, көмек керек пе деп сұрайды».

Тым жомарт болу - ақымақтық болып көрінуі мүмкін, бірақ бұл Исаға мойынсұну болып табылады. Мына сынақтан өтіп көріңіз: кез келген жерде, қашан болмасын, қолыңыздан келгеннің бәрін беруге тырысыңыз. Сол кезде, сіз бір қап бананнан да артық батаға ие болуыңыз мүмкін.